EkBass/fiwiki-20250220-pages-articles huggingface dataset:
Lechuguilla

Lechuguilla on suuri luolasto Carlsbad Cavernsin kansallispuistossa Yhdysvalloissa. Suurin osa luolasta löydettiin 1986, jota ennen siitä tunnettiin vain pieni osa. == Lähteet == == Aiheesta muualla == * Virtuaalimatka Lechuguillan luolastoon Luokka:Yhdysvaltain luolat Luokka:New Mexicon maantiede
Haamutila

Haamutila on kiinteistö, jolla ei enää ole lainkaan omaa maa-aluetta, vaan ainoastaan oikeus yhteisiin alueisiin tai yhteiseen erityiseen etuuteen.Sakari Haulos: Haamutiloja ja hautausmaita. Erkki J. Hollo: Johdatus ympäristöoikeuteen, Talentum 2009, ISBN 978-952-14-1372-8, sivut 225–226. Erityinen etuus on esimerkiksi oikeus koskivoimaan, kalastukseen tai kivilouhokseen. Tilasta tulee haamutila, kun sen kaikki tilukset on luovutettu tai lunastettu niin, että jäljelle on jäänyt vain tiettyjä oikeuksia. Kiinteistön koko alue on voitu luovuttaa määräaloiksi tai muodostaa yleiseksi alueeksi tai pakkolunastusyksiköksi. Kiinteistörekisterissä tilalta ei vaadita, että sillä pitäisi olla omia tiluksia eli maa-alueita. Tilalla saattaa silti olla varallisuusarvoa yhteisalueosuuksiensa vuoksi.Encyclopædia iuridica fennica, Suomalainen lakimiesyhdistys 1995, ISBN 951-855-135-9, osa II, palsta 49. Nykyisin haamutiloja muodostuu tavallisesti yhteismetsiä muodostettaessa. Tällöin metsävarallisuus halutaan säilyttää jakamattomana kokonaisuutena ja osakkaat saavat haamutilan, jolla ei ole maa-aluetta, vaan ainoastaan määrätyn suuruinen osuus yhteismetsään. ==Lähteet== Luokka:Kiinteistöoikeus
Trinovantit

Trinovantit (myös trinobantit, ) olivat kelttiheimo, joka asui Britanniassa nykyisen Essexin alueella. Sotaisten catuvellaunien päällikkö Cassivellaunus ajoi trinovantien päällikön Mandubraciuksen maanpakoon, ja tästä suuttuneet trinovantit solmivat vuonna 54 eaa. liiton Julius Caesarin kanssa. Caesar valloitti catuvellaunien pääkaupungin mutta joutui pian vetäytymään Galliaan. Myöhemmin trinovantit rikkoivat Rooman kanssa tekemänsä sopimuksen, sillä roomalaiset perustivat siirtokunnan heimolta ryöstetylle alueelle. Trinovantit liittyivät ikeenien kuningatar Boudiccan kapinaan vuonna 60 ja hävittivät roomalaisten siirtokunnan Camulodunumin. ==Lähteet== Luokka:Kelttiläiset kansat Luokka:Essexin historia Luokka:Muinaisen Britannian heimot
Ray Collins (näyttelijä)

Ray Bidwell Collins (10. joulukuuta 1889 Sacramento, Kalifornia - 11\. heinäkuuta 1965 Santa Monica, Kalifornia) oli yhdysvaltalainen näyttelijä. Hänen tunnetuimpiin rooleihinsa kuuluu luutnantti Arthur Tragg televisiosarjassa Perry Mason yllättää. Collins kuului Orson Wellesin Mercury Theatren näyttelijöihin, ja esiintyi muun muassa Maailmojen sota -kuunnelmassa kolmessa eri roolissa. Hän esiintyi yli 90 elokuvassa, joukossa Wellesin ohjaamat Citizen Kane, Mahtavat Ambersonit ja Pahan kosketus. Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1889 syntyneet Luokka:Vuonna 1965 kuolleet
Björn Vikström

Björn Håkan Vikström (s. 17. heinäkuuta 1963 Turku) on teologian tohtori ja Suomen evankelis-luterilaisen kirkon ruotsinkielisen Porvoon hiippakunnan entinen piispa. ==Ura== Vikström vihittiin papiksi vuonna 1988, jonka jälkeen hän on toiminut seurakuntapastorina Hangossa ja Helsingin Matteuksen seurakunnassa, sekä kappalaisena 15 vuotta Kemiön seurakunnassa ja vt. kirkkoherrana Västanfjärdissä. Teologian tohtoriksi hän on väitellyt vuonna 2000 Åbo Akademissa, jossa hän toimi piispaksi valintaansa saakka tutkijana ja suunnittelijana kestävän kehityksen ja ympäristöetiikan alalla. Vikström oli ehdolla arkki­piispan­vaalissa 2018, mutta hävisi Tapio Luomalle äänin 374,667–292,333.Tapio Luoma on seuraava arkkipiispa, Ylen uutiset 1.3.2018 Vikström voitti syksyn 2009 piispanvaalissa hiippakuntadekaani Sixten Ekstrandin toisella äänestyskierroksella äänin 250–199. Vikström vihittiin piispan virkaan 29. marraskuuta 2009. Hän on Porvoon hiippakunnan seitsemäs piispa, ja on ilmoittanut jättävänsä piispanviran 1. syyskuuta 2019 siirtyäkseen lehtoriksi Åbo Akademihin. Hänen seuraajansa piispanvirassa on Bo-Göran Åstrand. Piispan vaalia luonnehdittiin konservatiivien ja liberaalien väliseksi kilpailuksi, jossa liberaali puoli pääsi selvästi voitolle. Vikströmin vapaamielinen Raamattu-käsitys oli vanhoillisille ongelma, ja keskustelu kärjistyi erityisesti vastakkainasetteluksi homoparien hyväksymisestä. Vikströmin myönteinen kanta homopareihin herätti vastustusta erityisesti ruotsinkielisellä Pohjanmaalla, jossa erään näkemyksen mukaan ”moni ei koe Vikströmiä hengellisenä johtajana”. Vikström on naimisissa Maria Björkgren-Vikströmin kanssa, ja hänellä on kolme lasta. Vikströmin isä on entinen arkkipiispa John Vikström ja setä entinen Porvoon piispa Erik Vikström. ==Teoksia== ===Ruotsiksi=== * Verkligheten öppnar sig: Läsning och uppenbarelse i Paul Ricœurs bibelhermeneutik. (Väitöskirja.) Åbo Akademi, 2000. ISBN 951-765-045-0 * Tangenttankar. Fontana Media, 2005. ISBN 951-550-647-6 * Folkkyrka i en postmodern tid: Tjänsteproducent i välfärdssamhället eller engagerande gemenskap? Skrifter utgivna av Institutet för ekumenik och socialetik nro 12. Åbo Akademi, 2008. . ISBN 978-952-12-2164-4 * Tvärvetenskapligt samarbete: En teoretisk diskussion samt en empirisk undersökning av ÅA-forskares attityder och erfarenheter. Meddelanden från Ekonomisk-statsvetenskapliga fakulteten vid Åbo Akademi 562. Åbo Akademi, 2009. . ISBN 978-952-12-2253-5 * Mer än ord – trovärdig efterföljelse i en kyrka på väg. Fontana Media, 2014 ISBN 978-951-550-793-8. ===Suomennettuja teoksia=== * Sana tulee näkyväksi: Kristuksen seuraaminen matkalla olevassa kirkossa. (Mer än ord.) Suomentanut Anja Ghiselli. Kirjapaja, 2014. ISBN 978-952-288-108-3. * Monta rakkautta: Seksuaalisuuden, parisuhteen ja avioliiton teologia. Kirjapaja, 2016. ISBN 978-952-288-538-8. == Lähteet == ==Aiheesta muualla== * Luokka:Porvoon piispat Luokka:Vuonna 1963 syntyneet Luokka:Elävät henkilöt Luokka:Suomen evankelis-luterilaisen kirkon papit
Oksennuspallo

Oksennuspallo on pallo, jonka lintu oksentaa syötyään. Se sisältää sen osan linnun syömästä ravinnosta, jota lintu ei voi käyttää hyväkseen. Oksennuspalloissa on muun muassa karvoja, suomuksia, höyheniä, luita, muovia ja kasvinosia. Muun muassa pöllöt, varislinnut, päiväpetolinnut, uikut, haikarat, merimetsot ja lokit oksentavat sulamattoman osan saaliistaan pallona. Pöllöt nielevät ruokansa kokonaisina tai suurina kappaleina. Mahan pohjalla sulamattomat ainekset tiivistyvät vähitellen oksennuspalloksi, joka painaa noin kymmenesosan syödystä saaliista. Lintu oksentaa sen ulos noin puoli vuorokautta sen jälkeen, kun on syönyt saaliin. Oksennuspalloista on löytynyt myös niihin normaalisti kuulumattomia esineitä, kuten rengastuksessa käytettyjä metallirenkaita.Terres, John. K. The Audubon Society Encyclopedia of North American Birds, New York: Alfred A. Knopf, 1980. ISBN 0-394-46651-9 Jyrsijöiden ruumiinosien jäänteet oksennuspalloissa saattavat kantaa niiden viruksia ja bakteereja, minkä takia oksennuspallojen sterilointi esimerkiksi mikroaaltouunissa on tärkeää ennen niiden tutkimista. 2000-luvun alussa huonosti steriloidut oksennuspallot aiheuttivat tautiepidemian kahdessa yhdysvaltalaisessa peruskoulussa.Smith KE, Anderson F, Medus C, Leano F, Adams J 2005. Outbreaks of salmonellosis at elementary schools associated with dissection of owl pellets. Vector-Borne and Zoonotic Diseases, 5, 133–136 ==Lähteet== == Aiheesta muualla == Luokka:Linnut
Obligaatiolaina

Obligaatiolaina on valtion, kunnan tai suuren yrityksen yleisölle tarjoama yleensä pitkäaikainen joukkovelkakirjalaina, joka on jaettu määräsuuruisiin osiin, obligaatioihin. Takaisinmaksu tapahtuu yleensä vuosittaisin kuoletuksin, joiden yhteydessä maksetaan myös korko. Obligaatiolainan liikkeellelaskemiseen tarvitaan valtioneuvoston lupa. ==Lähteet== * * * Luokka:Rahoitus
Otso6

Otso6 on Saalastin valmistama Otso-tuoteperheeseen kuuluva veturityyppi, jota toimitetaan tilauksesta teollisuuslaitosten käyttöön. Saalasti ilmoittaa veturin suurimmaksi nopeudeksi 50 km/h, tehoksi 500–600 kW ja vetovoimaksi 200 kN. Voimansiirto on hydrodynaaminen, ja voima välitetään akselinkäyttölaitteille nivelakseleilla. Rakenteeltaan veturi on 2-akselinen ja painaa 45–65 tonnia. Veturi voidaan toimittaa myös radio-ohjauksella. Luokka:Suomalainen rautatiekalusto
Otso4

Otso4 on Saalastin valmistama Otso-tuoteperheeseen kuuluva veturityyppi, jota valmistettiin kymmenen kappaletta teollisuuslaitosten käyttöön vuosina 1974–1989. Saalasti suunnitteli uuden veturin ja siihen oman hydraulisesti ohjatun suunnanvaihto- ja alennusvaihteen Otso3-veturin hankintahinnan noustua liian korkeaksi. Vetureiden suurin nopeus on 20–25 km/h, teho 340–450 kW ja vetovoima 135 kN. Voimansiirto on hydrodynaaminen, ja voima välitetään akselinkäyttölaitteille nivelakseleilla. Rakenteeltaan veturi on 2-akselinen. Osa vetureista on varustettu radio-ohjauksella. Luokka:Suomalainen rautatiekalusto
Otso3

Otso3 (tunnetaan myös nimellä Otso3 HSJ) on Saalastin valmistama Otso- tuoteperheeseen kuuluva veturityyppi, jota valmistettiin neljä kappaletta teollisuuslaitosten käyttöön vuosina 1972–1974 Parkano Oy:n konepajalla. Saalastin HSJ-kirjainlyhenne veturin nimen perässä tarkoittaa ”hydraulinen suunnanvaihto ja jarrutus”. Veturin teho on 300–330 hv ja nopeus 20–25 km/h. Voimansiirto on täysin hydraulinen. Rakenteeltaan veturi on 2-akselinen ja painaa 30–40 tonnia. Tällä hetkellä ainoa käytössä oleva veturi (Saalasti 72/1972) on Karhulan–Sunilan rautatiellä. Otso3:n hankintahinta nousi liian korkeaksi, ja sen seuraajaksi Saalasti suunnitteli Otso4-veturin. == Lähteet == Luokka:Suomalainen rautatiekalusto
Palanga

Palanga on kaupunkikunta Liettuan länsirannikolla. Se sijaitsee Liettuan kolmanneksi suurimmasta kaupungista Klaipėdasta noin 30 km pohjoiseen. Vuonna 2010 kaupungin väkiluku oli 17 645 asukasta.Population at the beginning of the year by city / town and year, Liettuan tilastokeskus. Viitattu 21.12.2010. Turistikohteena Palanga tunnetaan hiekkarannastaan ja dyyneistään. ==Historia== Ensimmäiset asukkaat Palangaan saapuivat muutamia vuosisatoja ennen ajanlaskun alkua. Nimi Palanga mainittiin ensimmäisen kerran vuonna 1161 Tanskan silloisen kuninkaan Valdemar I:n maihinnoustua siellä. Vuonna 1253 Palanga mainittiin myös Saksalaisen ritarikunnan aikakirjoissa. Vaikka Palanga olikin tuohon aikaan harvaanasuttu, se oli sijaintinsa vuoksi tärkeä: se erotti Preussin ja Liivinmaan toisistaan. Saksalainen ritarikunta yritti sotatoimin vallata Palangaa. Lopulta kuitenkin kaupunki jäi Liettualle. Tyskevitsin perhe hankki Palangasta maata, jonne valmistui Tyskevitsin palatsi vuonna 1897. Nykyisin rakennuksessa sijaitsee meripihkamuseo. Palatsialue edisti neuvostovuosina Palangan kehittymistä lomakohteeksi. Palangan palvelut turisteille lisääntyivät ja kaupunki vilkastui, mutta Liettuan itsenäistyttyä 1992 turistien määrä väheni. == Kuvia == File:Street in Palanga2.JPG|Kaupungin keskustasta merenrantaan johtava kävelykatu. File:Park in Palanga.JPG|Puisto lomakylässä File:Art Park.JPG|Taidetta lomakylän puistossa. File:Pier in Palanga.JPG|Näkymä Itämerelle. File:Beach in Palanga.JPG|Hiekkaranta File:Church in Palanga.JPG|Komean kirkon pääsisäänkäynti. File:Church in Palanga2.JPG|Kirkko on näyttävä myös sisältä. File:Church in Palanga3.JPG|Sisäkuva kirkon alttaritaulusta. File:Monument Palanga.JPG|Lääkäri ja sananvapaustaistelija Liudas Vaineikisin (1869–1938) hermi pääkadun varrella. File:Monument in Palanga2.JPG|Neuvostoliiton muistomerkki. == Lähteet == ==Aiheesta muualla== *Palanga taskussasi (inyourpocket.com matkailuopas) *
Vilistäjät

Vilistäjät (Acanthisittidae) on Uuden-Seelannin kotoperäinen varpuslintuheimo, johon kuuluu kaksi sukua ja neljä lajia, joista kaksi on hävinnyt. Vilistäjät ovat pieniä, alle 10 cm pitkiä, lähellä maanpintaa vilistäviä lintuja, jotka muistuttavat peukaloista, mutta eivät ole sen lähisukuisia. Elossa olevat kaksi lajia ovat huonoja lentäjiä ja hävinneet lajit olivat mahdollisesti lentokyvyttömiä. Vilistäjät ovat väriltään ruskean ja harmaan kirjavia, niillä on ohut nokka ja pyrstö sojottaa pystyssä kuten peukaloisen. Ne ovat hyönteissyöjiä ja rakentavat pesänsä puiden alaoksien tai kivien kätköön. Pensasvilistäjä ja isovilistäjä hävisivät vasta eurooppalaisten asutettua Uuden-Selannin. Jo aikaisemmin, maorien ja polynesianrotan saapumisen jälkeen, oli hävinnyt kaksi vilistäjälajia. Vilistäjiin kuuluu 3 sukua ja 4 lajia: * Isovilistäjä, Traversia lyalli (hävinnyt) * Metsävilistäjä, Acanthisitta chloris * Vilistäjät (suku), Xenicus ** Pensasvilistäjä, Xenicus longipes (hävinnyt) ** Kalliovilistäjä, Xenicus gilviventris == Lähteet == == Aiheesta muualla == *ITIS: Acanthisittidae Luokka:Vilistäjät
Eleonora Duse

Eleonora Duse (3. lokakuuta 1858 – 21. huhtikuuta 1924) oli italialainen näyttelijä. Duse aloitti näyttelemisen jo lapsena. Myös hänen isänsä ja isoisänsä olivat näyttelijöitä, ja neljän ikäisenä hänestäkin tuli näyttelijä. Duse matkusteli jo lapsena paljon. Hän saavutti suosiota ensin Euroopassa ja kiersi sitten Etelä-Amerikassa, Yhdysvalloissa ja Venäjällä. Duse oli maailman ensimmäinen nainen, joka vuonan 1923 pääsi juuri perustetun Time-lehden kanteen. Duse kuoli keuhkokuumeeseen 65-vuotiaana Pittsburghissa Pennsylvaniassa. == Aiheesta muualla == Luokka:Italialaiset näyttelijät Luokka:Vuonna 1858 syntyneet Luokka:Vuonna 1924 kuolleet
Brandon Thomas

Brandon Thomas (s. 25. joulukuuta 1856 Liverpool, Britannia – 19. kesäkuuta 1914 Lontoo, Britannia) oli brittiläinen kirjailija, näytelmäkirjailija ja näyttelijä. Thomasin näytelmää Charleyn täti (Charley's Aunt) on esitetty Suomessakin, ja sen pohjalta on tehty Ruotsissa 1926 elokuva Charleys tant, jonka on ohjannut Elis Ellis. Myös Hasse Ekmanin elokuva Fram för lilla Märta vuodelta 1945 perustuu tähän näytelmään. Luokka:Brittiläiset kirjailijat
Josep del Hoyo

Josep del Hoyo on espanjalainen lintutieteilijä, joka toimittaa lintukirjasarjaa Handbook of the Birds of the World. Del Hoyo on koulutukseltaan lääkäri. Hän työskenteli lääkärinä pienessä katalonialaisessa kylässä. Vuonna 1980 hän lähti kahden ystävänsä, joista toinen on hänen vaimonsa, kanssa 13 kuukauden mittaiselle maastoautoretkelle viiteentoista Afrikan maahan. Palattuaan Espanjaan hän päätti jättää lääketieteen ja keskittyä lintutieteeseen. Vuosien valmistautumisen jälkeen hän ryhtyi 1988 toimittamaan kirjaa kaikista maailman linnuista, jonka ensimmäinen osa Handbook of the Birds of the World, Volume 1 (julkaisija Lynx Edicions, jonka osakas Del Hoyo on) ilmestyi syyskuussa 1992. Toimittajina olivat hänen lisäkseen Andrew Elliott ja Jordi Sargatal ja artikkelien kirjoittajat olivat enimmäkseen espanjalaisia lintutieteilijöitä. Kirjasarjan varpuslinnuista kertova 16. osa ilmestyy vuonna 2011, jonka jälkeen kaikkiaan 9 774 lintulajia on kuvailtu. Del Hoyo on lisäksi videokuvannut lintuja jo vuodesta 1998 lähtien ja julkaissut teoksiaan Lynx Edicionsin The Internet Bird Collection (IBC) sivustossa. Del Hoyo on matkustellut yli 90 maassa ja nähnyt yli 6 900 lintulajia. Del Hoyo toimi kuuden vuoden ajan DEPANAn, katalonialaisen luonnonsuojelujärjestön puheenjohtajana, ja 1994–2008 hän toimi Espanjan lintutieteellisen yhdistyksen (Sociedad Española de Ornitología, SEO/BirdLife) varapuheenjohtajana. Nykyään hän on BirdLife Internationalin neuvoston jäsen. == Lähteet == * IBC * Handbook of the Birds of the World * IBC Luokka:Ornitologit Luokka:Espanjalaiset tieteilijät Luokka:Syntymävuosi puuttuu Luokka:Elävät henkilöt
Hruštšovin kenkä

Hruštšovin kenkä on laajalle levinnyt tarina siitä, kuinka NKP:n pääsihteeri Nikita Hruštšov otti YK:n XV yleiskokouksessa 12. lokakuuta 1960 kengän jalastaan ja paukutti sillä pöytääОчередная Генассамблея ООН напомнила о «ботинке Хрущева» (10.10.2008) haettu 16.9.2009. == Tilanteen kehkeytyminen == Kyseisenä päivänä keskusteltiin Unkarin kysymyksestä, ja Hruštšov yritti löytää ongelmaan ratkaisun jos jollakin tavalla yhdessä muiden neuvostodelegaation jäsenten kanssaТе десять лет (Алексей Аджубей, 1989) haettu 16.9.2009. Hruštšovin aikalaisten, Anastas Mikojanin ja kokouksessa paikalla olleen henkilökohtaisen tulkin, lausuntojen mukaan asia meni seuraavasti: Hruštšovilla ei ollut suinkaan kenkiä, vaan avonaiset sandaalintapaiset tohvelit. Erään puheenvuoron aikana Hruštšov otti tohvelin jalastaan ja alkoi tarkastella ja pudistella sitä tarkoituksellisen pitkään. Hän nosti kengän päänsä korkeudelle ja lisäksi tömäytti sitä kevyesti pöytään muutaman kerran aivan kuin yrittäen hätistää sisälle mukamas joutuneen kiven. Tällä Hruštšov ilmaisi mielipiteensä puheenvuoron mielenkiinnottomuudesta. Samaisessa istunnossa Hruštšov nimitti filippiiniläistä puhujaa "amerikkalaisen imperialismin hännystelijäksi ja pokkuroijaksi", mikä aiheutti tulkeille vaikean tilanteenПолитики и ботинки: хроника взаимоотношений (Тамара Миодушевская, 15.12.2008) haettu 16.9.2009. ===Kertomus kengän putoamisesta=== Hruštšovin poika Sergei, joka oli läsnä samassa YK:n istunnossa, on kertonut, että Hruštšovin kenkä irtosi väkijoukossa, ja sen toi hänelle turvamies. Hän naputteli pöytää sen merkiksi, että oli eri mieltä puheen suhteen, minkä jälkeen otti kengän mukaan naputteluun. Sergei Hruštšovin mukaan valokuva hänen isästään ja kengästä on myöhempi valokuvamanipulaatio. ===Kenkä pöydällä=== Life-aikakauslehden taannoisen valokuvaajan John Loengardin mukaan Hruštšov ei oikeastaan lyönyt pöytään kengällään, mutta otti jalkineen jalastaan ja laski sen pöydälle selvänä aikomuksenaan käyttää tohvelia nuijana, sillä hän mimikoi kengänlyöntiä kädellään joillekin lähellä istuville Yhdistyneen arabitasavallan edustajilleThe New York Times: Did he bang it?: Nikita Khrushchev and the shoe (William Taubman, 26.7.2003) haettu 16.9.2009. == Toinen kenkävälikohtaus == Hruštšov kertoo muistelmissaan toisesta kenkävälikohtauksesta, jonka hän järjesti puhuessaan Francon hallintoa vastaan värikkäin sanankääntein kuitenkaan mainitsematta el Caudilloa nimeltä. Espanjan edustaja vastasi haasteeseen, minkä jälkeen sosialististen maiden jäsenet aloittivat äänekkään rummutuksen jaloillaan. Hruštšov päätti lisätä vettä myllyyn ottamalla kengän ja paukuttamalla sillä pöytään itäblokin vastalauseen tehostamiseksi. Kyseinen kohta kiistetään kirjan sivuhuomautuksissa vääränä muistikuvana. == Katso myös == * Muntadhar al-Zaidi == Lähteet == == Aiheesta muualla == *Artikkeli yleiskokouksen kenkävälikohtauksesta (New Statesman, 2.10.2000) Luokka:Kylmä sota Luokka:Kengät Luokka:1960 Luokka:Neuvostoliiton ulkopolitiikka
Möttönen (Perho)

Möttönen on noin 300 asukkaan kylä Perhon kunnassa Keski-Pohjanmaalla, 6 kilometriä Perhon kirkonkylältä valtatietä 13 etelään. Möttönen on Keski- Pohjanmaan eteläisimpiä kyliä. Kylän maisemalle tyypillistä ovat vuorottelevat metsät ja viljelysmaat. Oman leimansa kyläkuvalle antavat useat lammet ja Perhonjoki. Tärkeimmät työllistäjät Möttösessä ovat maanviljely ja talotuotanto. Myös monipuolinen yritystoiminta työllistää kylällä. Kylältä käydään myös töissä lähipaikkakunnilla kuten Kyyjärvellä. Kylällä on oma ala- aste. Möttösessä sijaitsee Perhon Talouskauppa, Jet-Puu, Jetta-Talo ja huoltoasema Seo. == Lähteet == * Kaustisen seutukunta - Möttönen Luokka:Perhon kylät Luokka:Keski-Pohjanmaan maakunnan taajamat
Oinaskadun koulu

thumb|Oinaskadun koulu Oinaskadun koulu oli Järvenpäässä toimiva luokkien 1-5 peruskoulu. Koulussa toimi viisi luokkaa. Kuudes luokka tästä koulusta kävi Järvenpään yhteiskoulussa. Koulussa toimi lisäksi iltapäiväkerho. Koulu on kaupungin uusimpia, sillä se on rakennettu vuonna 1990. Koulun vieressä sijaitsee hiekkakenttä sekä Terholan kuntorata. Oinaskadun koulun oppilaat tulevat pääosin Terholan, Satukallion ja Mikonkorven kaupunginosista. Koulu suljettiin syksyllä 2019 sisäilmaongelmien vuoksi. Rakennus tullaan purkamaan kesän 2021 aikana, ja sen tilalle valmistuu uusi koulu vuonna 2022 esikoulun lisäksi luokkien 1-2 oppilaille. == Rehtorit == *Paula Kankaanpää (nykyinen rehtori) *Ari Huotari (vararehtori) *Pekka Tukonen *Marjatta Asikainen == Lähteet == * jarvenpaa.fi/koulu === Viitteet === == Aiheesta muualla == * Koulun verkkosivut Luokka:Järvenpään peruskoulut
Charleyn täti

Charleyn täti (Charley's Aunt) on brittiläinen Brandon Thomasin kirjoittama farssi. Charleyn täti oli Brandon Thomasin tilaustyönä englantilaiselle maalaiskoomikolle W. S. Penleylle tekemä näytelmä. Thomas kirjoitti ensimmäisen version kahdessa kuukaudessa ja luki sen Penleylle, jota nauratti niin että hän putosi tuolilta ja jäi avuttomana lattialle makaamaan. Mutta lontoolaisia teatterinjohtajia ei näytelmä ilahduttanut yhtä paljon, vaan kaikki palauttivat sen. Penley ja Thomas olivat kuitenkin varmoja, että teatteriväki oli väärässä ja että näytelmä oli todellinen kultakaivos. He hankkivat rahoittajia ja alkoivat esittää näytelmää maaseudulla. Charleyn täti sai kantaesityksensä helmikuussa 1892 Bury St. Edmundsissa Suffolkissa noin 150 km Lontoosta pohjoiseen. Näytelmä oli todellakin menestys. Joulukuussa 1892 heidän onnistui saada näytelmä Lontooseen Royalty Theatreen, josta se siirtyi suurempaan Globe-teatteriin. Charleyn täti oli yleisömenestys, ja sitä esitettiin loppuunmyydyille katsomoille neljä vuotta. Lokakuussa 1893 se sai ensiesityksensä Yhdysvalloissa Standard Theatressa New Yorkissa, ja "tätinä" oli Etienne Giradot. Näytelmän pohjalta tehtiin ensimmäinen elokuva 1925, ja siinä oli pääosassa Charlie Chaplinin veli Sydney Chaplin. Sen jälkeen on tehty useita elokuvaversioita. Näytelmä on käännetty lukemattomille kielille. Suomeksi se ilmestyi painettuna 1906 Yrjö Weilinin kustantamana. ==Tapahtumat== Ylioppilas Charley ja hänen hyvä ystävänsä Jack ovat rakastuneet saituri Mr. Spettiguen kahteen holhokkiin. Jotta he voisivat seurustella rauhassa tyttöjen kanssa, he taivuttelivat lordi Babberlyn pukeutumaan Charleyn tädiksi, joka on tullut käymään Brasiliasta ("sieltä missä asuu apinoita") ja voisi toimia "esiliinana". Mutta Mr. Spettigue rakastuu valetätiin – ja samassa tuleekin paikalle oikea täti... Luokka:Brittiläiset näytelmät
Ambiorix

Ambiorix oli kelttiheimo eburonien päällikkö, jota pidetään kansallissankarina Belgiassa. Ambiorix johti eburoneja näiden sodassa roomalaisia vastaan 54–51 eaa. Castrén & Pietilä-Castrén 2000, s. 31. Vuosina 58–51 eaa. Julius Caesar löi Galliaan asettuneet belgit ja alisti Gallian pohjoisosat Rooman valtaan. Vuonna 54 eaa. Gallian koillisosiin leiriytyneet legioonat pakottivat eburonit luovuttamaan suurimman osan sadostaan valloittajille. Tätä eburonit eivät antaneet anteeksi. Ambiorix onnistui houkuttelemaan yhden legioonan väijytykseen, jossa kaikki roomalaiset tapettiin. Vuonna 53 eaa. roomalaiset tekivät kostoretken, ja suurin osa eburoneista tuhottiin. Ambiorix pakeni Reinin yli, eikä hänen myöhemmistä vaiheistaan ole tietoa. == Lähteet == *Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. ===Viitteet=== Luokka:Gallian heimopäälliköt Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Tolyylifluanidi

Tolyylifluanidi on muun muassa torjunta-aineissa (Euparen M) ja liuotinohenteisissa puunsuoja-aineissa käytettävä tehoaine. Se ärsyttää hengitysteitä, ihoa sekä silmiä ja voi aiheuttaa herkistymisihottumaa. Tolyylifluanidi on haihtumaton ja veteen liukenematon. Tolyylifluanidin hajoamistuotetta N,N-dimetyylisulfamidia löydettiin vuonna 2007 sekä pinta- että pohjavedestä useissa Euroopan unionin jäsenvaltioissa tehdyissä tutkimuksissa. Hajoamistuote on terveydelle haitaton, mutta vettä otsonoitaessa esimerkiksi juomavettä puhdistettaessa se muodostaa syöpää aiheuttavia nitrosoamiineja.EUPAREN M –valmisteen käytön kieltäminen eräiden kuntien alueella (Arkistoitu versio) Tolyylifluanidin kemiallinen kaava on C10H13Cl2FN2O2S2, moolimassa 347,26 g/mol ja CAS-numero 731-27-1. == Lähteet == == Aiheesta muualla == *PubChem: Tolyfluanid Luokka:Orgaaniset yhdisteet Luokka:Torjunta-aineet
EMP 44

EMP 44 (tunnetaan myös nimellä Erma EMP 44) on saksalainen toisen maailmansodan aikainen sarjatulta ampuva ja 9×19 mm Parabellum -kaliiperinen konepistooli. Aseen suunnitteli MP-40-konepistoolin valmistajana tunnettu Erma Werke vuonna 1943. EMP 44:n oli tarkoitus korvata tuotantokustannuksiltaan kalliimpi MP-40 Saksan armeijan kalustossa. EMP 44 läpäisi Saksan asevoimien testit, mutta tästä huolimatta Wehrmacht ei ottanut asetta varsinaiseen palvelukäyttöön. Syynä aseen hylkäämiselle oli se, että kehittyneempi Sturmgewehr 44 oli jo tuotannossa, ja tarvetta EMP 44:lle ei näin ollen ollut. Luokka:Konepistoolit
W5 (sumu)

W5 eli Sh 2-199 () on emissiosumu, joka sijaitsee Linnunradan Perseuksen haarassa, 6 500 valovuoden päässä Aurinkokunnasta.Spitzer Space Telescope, Generations of Stars Pose for Family Portrait Maasta katsottuna se on sikiön tai vastasyntyneen lapsen muotoinen ja peittää taivaankannesta neljä kertaa Kuun kokoisen alueen Kassiopeian tähdistön suunnassa. Sumupilven säteilemän heikon valon havaitsi ensimmäisenä amerikkalainen tähtitieteilijä Edward Emerson Barnard 1900-luvun alussa ja sen lähettämät radioaallot hollantilainen tähtitieteilijä Gart Westerhout vuonna 1958.The New Astronomy, s. 74 W5-sumun keskellä sijaitsee avoin tähtijoukko IC 1848, jonka voimakas ultraviolettisäteily ionisoi sumun vetyatomit ja saa sen loistamaan sähkömagneettisen säteilyn eri aallonpituuksilla. Tähtijoukkoon kuuluu raskaita, 15–60 kertaa Auringon massaisia tähtiä, joista puhaltavat tähtituulet ovat kovertaneet pilveen kaksi valtavaa, nuorempien tähtisukupolvien reunustamaa onteloa. Kirkkaimmat tähdet Tähti Spektriluokka HD 17505 O7 HD 17520 O9V HD 237019 O8V HD 237007 B0V HD 237011 B2 Havainnoimalla W5-sumun lähettämää infrapunasäteilyä NASA:n Spitzer- avaruusteleskoopilla tiedemiehet ovat ensimmäistä kertaa löytäneet todisteita teorialle, jonka mukaan raskaista tähdistä purkautuva aine ja säteily voivat tiivistää ympäröivää kaasua ja pölyä niin voimakkaasti, että syntyy uusia tähtiä (). == Lähteet == * * * * * === Viitteet === == Aiheesta muualla == * Davide De Martin’s Sky Factory: IC1848 and IC1805 Nebulae interactive image. (Interaktiivinen kuva W4- ja W5-sumusta. W5 on kuvassa vasemmalla alhaalla.) Luokka:Emissiosumut Luokka:Kassiopeian tähdistö Luokka:Radiotähtitiede
Morfogeneesi

Morfogeneesillä tarkoitetaan biologisen rakenteen kehittymistä, muotoutumista. Tunnetuimman teorian aiheesta esitti englantilainen matemaatikko ja logiikan tutkija Alan Turing. Sana morfogeneesi juontuu kreikan kielestä ja se tarkoittaa kirjaimellisesti ´muodon luomista`. ==Lähteet== == Aiheesta muualla == Luokka:Tieteelliset teoriat
Paavalinkirkko (Frankfurt am Main)

Paavalinkirkko () on Frankfurt am Mainissa sijaitseva protestanttinen kirkkorakennus, joka otettiin käyttöön vuonna 1789, mutta valmistui lopullisesti vasta 1833. Paavalinkirkko on historiallisesti merkittävä rakennus, koska sen tiloissa kokoontui vuosina 1848–1849 Frankfurtin kansalliskokous sekä sitä valmistellut esiparlamentti. Alkuperäinen rakennus tuhoutui toisen maailmansodan aikana Frankfurtin pommituksissa vuonna 1944, mutta kansallisen symboliarvonsa vuoksi se rakennettiin pian uudelleen ja avattiin Frankfurtin kansalliskokouksen 100-vuotisjuhlien yhteydessä vuonna 1948. Se oli ensimmäinen Frankfurtin rakennus, joka uudelleenrakennettiin sodan jälkeen. Rakennusta ei enää käytetä kirkkona, vaan monenlaisten tapahtumien järjestämispaikkana. Esimerkiksi Saksan kirjakauppiaiden rauhanpalkinto jaetaan vuosittain siellä. Luokka:Frankfurt am Mainin rakennukset ja rakennelmat Luokka:Saksan kirkot Luokka:Kivikirkot Luokka:Saksan uudelleenrakennetut rakennukset ja rakennelmat
Ritzin kombinaatioperiaate

Ritzin kombinaatioperiaate tarkoittaa spektriviivojen aaltolukujen määräytymistä toistensa summista ja erotuksista. Minkä tahansa spektriviivan aaltoluku on kahden termin erotus:Atkins, Physical Chemistry 8th edition, s. 321 \overline{ u}=T_1 - T_2 , jossa T_n = \frac{R_H}{n^2} ja R_H Rydbergin vakio vetyatomille RH=109 667 cm-1. Teorian esitti Walter Ritz vuonna 1908. ==Lähteet== Luokka:Kvanttimekaniikka Luokka:Spektroskopia
Hannu Niemelä

Hannu Tapani Niemelä (s. 17. huhtikuuta 1954 Lohtaja) on suomalainen baritoni.Kuka kukin on 2003, s. 654–655. Helsinki 2002. ISBN 951-1-18086-X Hannu Niemelä on suorittanut Sibelius-Akatemiassa kanttori-urkurin ja laulunopettajan tutkinnot sekä lauludiplomin 1983. Hän on osallistunut Kim Borgin, Matti Tuloiselan, Karl-Heinz Jariuksen ja Hans Hotterin mestarikursseille. Niemelä on ollut kiinnitettynä solistiksi Badenin valtionteatterissa Karlsruhessa 1985–1989, Mainzin valtionteatterissa 1989–1995 ja Dortmundin oopperassa 1995–2002. Hän on vieraillut Savonlinnan Oopperajuhlilla, Suomen Kansallisoopperassa vuodesta 1992 lähtien sekä useissa maissa ympäri maailmaa. Niemelä on esittänyt oopperalavalla noin sataa baritoniroolia, joiden joukossa on useita kantaesityksiä. Hän on laulanut levytyksissä Suomessa ja Saksassa. Niemelä oli Savonlinnan Oopperajuhlien vuoden taiteilija 1999 ja Lohtajan kirkkomusiikkijuhlien taiteellinen johtaja 1988–1995. ==Lähteet== Luokka:Suomalaiset baritonit Luokka:Vuonna 1954 syntyneet Luokka:Elävät henkilöt
Lost Station

__NOTOC__ Lost Station on suomalaisen indie rock -yhtye Kastorin vuonna 2008 julkaistu ensimmäinen studioalbumi. == Tuotantotiedot == Albumin kappaleet ovat säveltäneet Kastorin jäsenet Matias Koponen (laulu, koskettimet, kitara), Jarkko Kumpulainen (kitara, taustalaulu), Jarno Koponen (rummut, lyömäsoittimet), Esko Janatuinen (basso) ja Artturi Taira (koskettimet). Levyllä esiintyvät heidän lisäkseen myös Malla Malmivaara ja Tuomas Eriksson. Sanoitukset ovat tehneet Matias Koponen ja Jarkko Kumpulainen. Albumi on Kastorin tuottama, Arto Tuunelan miksaama ja Minerva Papin masteroima. Albumi on julkaistu Backstage Alliance -levy-yhtiölle. == Kappaleet == # # # # # # # # # # # == Arvostelut == * Desibeli.net: Desibeli.net: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Vuoden 2008 esikoisalbumit Luokka:Suomalaiset rockalbumit
Roger Keith Coleman

Roger Keith Coleman (1. marraskuuta 1958 – 20. toukokuuta 1992) oli yhdysvaltalainen rikollinen. Hänet tuomittiin kuolemaan ja teloitettiin vaimonsa siskon raiskauksesta ja raa'asta murhasta. Hänen tapauksensa herätti huomiota, koska hän väitti sinnikkäästi olevansa syytön. DNA-aineisto kuitenkin on sittemmin todistanut hänen syyllisyytensä. Coleman työskenteli kaivoksella. == Rikos, tuomio ja teloitus == Coleman hyökkäsi 19-vuotiaan Wanda Fay McCoyn kimppuun tämän kotona Virginian Grundyssä 10. maaliskuuta 1981. Coleman raiskasi, surmasi teräaseella ja melkein mestasi uhrinsa. Hänestä tuli heti epäilty. Hänellä oli aiempi tuomio raiskauksen yrityksestä. Kuolemantuomion hän sai vuonna 1982. Valitukset eivät johtaneet muutoksiin tuomiossa. Coleman joutui sähkötuoliin vuonna 1992, mutta vakuutti syyttömyyttään vielä teloitettavana ollessaan. == Syyllisyys == Colemanin syyttömyydestä vakuuttuneet kamppailivat pitkään asiansa puolesta. Colemanin tapaus nousikin keskeiseen asemaan kuolemanrangaistuksen ympärillä käydyssä keskustelussa. Coleman sai kansainvälistä julkisuutta vakuuttelemalla syyttömyyttään lehdissä ja televisiossa. Hän päätyi Time-lehden kanteen. Ennen teloitusta hänelle tehtiin valheenpaljastustesti, jota hän ei läpäissyt. Virginian kuvernööri Mark R. Warner ilmoitti tammikuussa 2006, että teloituksen jälkeen suoritetut tutkimukset olivat lopullisesti vahvistaneet Colemanin syyllisyyden. Oli vain yksi mahdollisuus yhdeksästätoista miljoonasta, että uhrin ruumiista löydetty siemenneste olisi kuulunut jollekulle muulle. Coleman oli ollut DNA-testissä jo elinaikanaan, mutta näin vahva varmuus hänen syyllisyydestään saatiin vasta postuumisti 2000-luvulla, jolloin DNA-aineisto päätettiin tutkia uudelleen. Vuonna 1990 tehdyn DNA- testin tulos oli ollut kiistelty. Se oli sijoittanut Colemanin väestöstä siihen kahteen prosenttiin, joka olisi voinut olla syyllinen tekoon. Väitettiin, että yhdessä vereen liittyneen todistusaineiston kanssa testi olisi osoittanut Colemanin syyllisyyden 99,8-prosenttisella varmuudella. Colemanin lakimiehet kuitenkin väittivät, että DNA-testi todisti vähintään kahden ihmisen osallistuneen hyökkäykseen. == Lähteet == == Aiheesta muualla == * ClarkProsecutor.org: Roger Keith Coleman Luokka:Murhasta teloitetut Luokka:Yhdysvaltalaiset murhaajat Luokka:Virginian teloittamat henkilöt Luokka:Vuonna 1958 syntyneet Luokka:Vuonna 1992 kuolleet
Vetka

Vetka (valkoven. ja ) on pieni kaupunki ja hallintopiiri Homelin alueen itäosissa Valko-Venäjällä. Kaupungissa asui vuoden 2009 väestönlaskennan mukaan 7 927 ja koko hallintopiirissä 18 766 henkeä. Kaupunki sijaitsee Dneprin sivuhaaran Sožin itärannalla 24 kilometriä Valko-Venäjän toiseksi suurimman kaupungin Homelin (Gomel) koillispuolella ja toisaalta Venäjän Brjanskin alueen länsipuolella. Vetkan kaupunki ja talouselämä sekä ympäröivän alueen maatalous ovat kärsineet merkittävästi Tšernobylin ydinvoimalakatastrofin vaikutuksista. Etenkin piirin itäosissa pitkäikäisen cesium-137:n korkeat pitoisuudet vaikuttavat vielä vuosikymmeniä. Vetkassa on muun muassa Valkovenäläisen kansantaiteen museo (Vetkauski muzei narodnai tvortšatsi). Vuonna 1987 avattu museo esittelee muun muassa Vetkan alueen varhaista asutushistoriaa jääkauden jälkeisistä kivikirveistä lähtien, ortodoksista kirkkotaidetta ja -historiaa (vanhoja kirkonkirjoja; ikoneja ja ikonitekniikoita erityisesti Vetkan koulusta 1800-luvulta ja 1900-luvun alkupuolelta), puukaiverruksen ja kankaankudonnan perinteitä sekä erilaisia samovaareja. == Lähteet == == Aiheesta muualla == *Lyhyt kuvaus kaupungista (BYcity.org) *Tietoa Vetkan hallintopiiristä (dorogiby.info) *Kaupunkikartta (BYcity.org) *WikiMapia karttalinkki Vetkan kaupunkiin, kohteiden selitykset pääosin tai *Vetka - Gomel Region (belarustourism.by) *Vetka (belarustourism.by) *Tieto kaupungista * Vetka Museum of Folk Art - A museum more precious than Louvre (belarus-magazine.by) *Valkovenäläisen kansantaiteen museo - yhteystiedot (museum.gomel-region.by) *Vetka National Crafts Museum - perustietoa *Few lines about Vetka (belausguide.com) Luokka:Homelin alueen kaupungit
Liikenteessä kuolleiden lasten muistomerkki

Liikenteessä kuolleiden lasten muistomerkki sijaitsee Vaasassa Inkerinpuistossa. Muistomerkin ovat suunnitelleet Tea Helenelund ja Tauno Manninen. Se paljastettiin 11. toukokuuta 1955. == Lähteet == Luokka:Vaasan patsaat ja veistokset Luokka:Liikenneonnettomuudet Suomessa
Luotsi-suihkukaivo

Luotsipatsas on Vaasassa Kirkkopuistossa kaupungintalon vieressä sijaitseva patsas ja suihkulähde. Patsas esittää luotsia ja kipparia ruoriin lujasti tarttuneena. Kipparilla on päällään sadetakki ja päässä sydvesti. Suihkulähde on iltavalaistu. == Lähteet == Luokka:Vaasan patsaat ja veistokset Luokka:Suomen suihkulähteet Luokka:Keskusta (Vaasa)
Norio Nagayama

Norio Nagayama (; 27. kesäkuuta 1949 – 1. elokuuta 1997) oli japanilainen rikollinen ja kirjailija. Hän syntyi Abashirissa Hokkaidōlla ja muutti teini- ikäisenä Tokioon. Siellä hän todisti vuonna 1965 Misao Katagirin ammuskelua. Nagayama itse ampui neljä ihmistä aikavälillä 11. lokakuuta – 5. marraskuuta 1968. Hän myös ryösti kaksi uhreistaan. Lapsuudessaan Nagayama oli joutunut äitinsä hylkäämäksi. Isä oli kuollut pojan lapsuusaikana. Nagayama pidätettiin 7. huhtikuuta 1969. Hänet tuomittiin kuolemaan vuonna 1979, mutta vuonna 1981 tuomio lieveni elinkautiseksi. Lievennys jäi voimaan vuonna 1983. Vuonna 1987 Nagayama kuitenkin tuomittiin taas kuolemaan. Tämä päätös vahvistettiin vuonna 1990. Vankeusaikanaan Nagayama sai mainetta kirjoillaan, joista ensimmäisen hän julkaisi jo vuonna 1971. Teosten joukossa on romaani Kibashi (1984). Nagayama antoi tekijänoikeusmaksuja uhrien omaisille ja köyhien lasten hyödyksi etenkin Peruun. Nagayama teloitettiin hirttämällä elokuussa 1997. Hänen entinen vaimonsa, lakimiehensä ja muut saivat tiedon kuolemasta vasta, kun se pääsi sanomalehtiin. Samana päivänä hirtettiin kolme muuta japanilaista kuolemaantuomittua. == Lähteet == == Aiheesta muualla == * The New York Times: Death Sentence Fuels Japan's Soul-Searching Luokka:Japanilaiset kirjailijat Luokka:Japanilaiset murhaajat Luokka:Japanilaiset teloitetut Luokka:Vuonna 1949 syntyneet Luokka:Vuonna 1997 kuolleet
Haliaeetinae

Haliaeetinae on haukkojen heimoon kuuluva päiväpetolintujen alaheimo. ==Suvut ja niihin kuuluvia lajeja== * Kalakotkat Ichthyophaga ** Isokalakotka, Ichthyophaga ichthyaetus ** Pikkukalakotka, Ichthyophaga humilis * Merikotkat Haliaeetus ** Merikotka, Haliaeetus albicilla ** Valkopäämerikotka, Haliaeetus leucocephalus ** Valkomerikotka, Haliaeetus leucogaster ** Aromerikotka, Haliaeetus leucoryphus ** Kuningasmerikotka, Haliaeetus pelagicus ** Ruskomerikotka, Haliaeetus sanfordi ** Kiljumerikotka, Haliaeetus vocifer ** Madagaskarinmerikotka, Haliaeetus vociferoides == Lähteet == * BirdLife (nimistö) Luokka:Haukat
Grise Fiordin lentoasema

Grise Fiordin lentoasema () on lentoasema Kanadan Nunavutin territoriossa Grise Fiordin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 251. == Lentoyhtiöt ja kohteet == Lentoyhtiö Kohteet Kenn Borek Air, Unaalik Aviationin kalustolla Resolute == Lähteet == Luokka:Nunavutin lentoasemat Luokka:Arktisen alueen lentoasemat
Aili

Aili on alkujaan saamelainen naisen etunimi. Saamelaisilla sen tiedetään esiintyneen jo 1600-luvulla, ja suomalaisten keskuudessa se yleistyi 1800-luvun lopulla. Nykyään nimi on yleinen myös Virossa. Saamelaisilla nimi esiintyy myös muodossa Áile, ja muuallekin on levinnyt myös nimen inarinsaamelainen muunnelma Aila. Nimi Aili oli vuoden 2019 loppuun mennessä annettu 32 653 naiselle, joista suurin osa on syntynyt 1900-luvun alkupuoliskolla. Almanakassa nimi on ollut vuodesta 1908 lähtien, ja nimipäivä on 17. syyskuuta. == Tunnettuja Aileja == * Aili-Salli Ahde-Kjäldman (1892–1979), arkkitehti ja muotisuunnittelija * Aili Elfsbacka (1902–1954), taidemaalari * Aili Havas (1903–1988), lähetystyöntekijä * Aili Hildén (1898–1984), näyttelijä * Aili Ikonen (s. 1982), jazzlaulaja, säveltäjä ja sanoittaja * Aili Jokelainen (1924–2019), professori ja kodin teknologian tutkija * Aili Jokelin (1918–2012/2013), teatteripukusuunnittelija * Aili Kari (1899–1994), elokuva-alalla työskennellyt toimistopäällikkö, tuotantosihteeri ja elokuvanäyttelijä * Aili Keskitalo (s. 1968), Norjan Saamelaiskäräjien ent. puheenjohtaja * Aili Konttinen (1906–1969), lasten- ja nuortenkirjailija * Aili Laitinen (1935–2001), lääkäri, LKP:n kansanedustaja * Aili Moberg-Gidlund (1905–2002), opettaja ja runoilija * Aili Montonen (1916–2008), näyttelijä, ohjaaja ja pedagogi * Aili Mäkinen (1924–2019), kommunistipoliitikko, Kansan uutisten varapäätoimittaja 1957–1969 * Aili Nenola (s. 1942), folkloristiikan tutkija, kriittisen naistutkimuksen uranuurtaja * Aili Nevalainen (1906–1994), kilparatsastaja * Aili Nilsson (1892–1981), näytelmäkirjailija * Aili Nordgren (1908–1995), ruotsinkielinen kirjailija * Aili Nurminen (1896–1972), ilmailumeteorologi * Aili Palmén (1917–2012), kustannustoimittaja, kirjailija ja kääntäjä * Aili Pulkka (1915–1987), arkkitehti * Aili Purtonen, Aili Junttila (1928–2018), oopperalaulaja (altto) ja laulunopettaja * Aili Rantasalo (1902–1958), taidemaalari * Aili Reiko (1918–2011), pikajuoksija ja pituushyppääjä * Aili Runne (1920–1999), säveltäjä ja sanoittaja * Aili Siiskonen (1907–1983), SDP:n ja TPSL:n kansanedustaja * Aili Simojoki (1913–1998), muistelmakirjailija * Aili Siniluoto (1899–1978), lastenkirjailija * Aili Sirola (1905–1994), kansakoulunopettaja ja runoilija * Aili Somersalmi (1891–1962), näyttelijä * Aili Somersalo (1887–1957), kirjailija (nimimerkkeinä Aune Sarkanen ja Eileen Summers) * Aili Virkkunen (1909–1998), opettajaseminaarin lehtori == Kuvitteellisia Aileja == * Aili, Matti Kurikan samannimisen näytelmän päähenkilö * Aili, Maila Talvion samannimisen romaanin päähenkilö == Lähteet == Luokka:Etunimet
Sixten Ekstrand

Sixten Ekstrand (s. 1960) on suomenruotsalainen pappi ja teologian tohtori. == Ura == Sixten Ekstrand väitteli tohtoriksi Åbo Akademissa v. 1993 aineenaan kirkkohistoria. Hän on siellä myös kirkkohistorian dosentti. Hän toimi pappina Pernajan seurakunnassa 1985-1988 ja Kyrkans Ungdom -herätysliikkeen toiminnanjohtajana 1989–1998. Toimittuaan lyhyen ajan Kyrkpressen-lehden päätoimittajana hän siirtyi Åbo Akademihin käytännöllisen teologian lehtoriksi ja professoriksi, jossa virassa hän oli 1999-2007. Vuosina 2007-2013 Ekstrand oli Porvoon hiippakunnan hiippakuntadekaani,Sixten Ekstrand blir stiftsdekan - Borgåbladet 1.3.2007 ja vuodesta 2013 hän toimii Kirkkohallituksessa kirkon ruotsinkielisen työn keskuksen (Kyrkans central för det svenska arbetet) johtajana. == Piispaehdokas == Ekstrand oli v. 2009 ehdokkaana Porvoon hiippakunnan piispaksi, mutta hävisi Björn Vikströmille toisella äänestyskierroksella äänin 250–199. Ekstrandia pidetään Raamattu- käsitykseltään vanhoillisena, ja piispanvaalin yhteydessä korostui erityisesti hänen kielteinen kantansa homoparien vihkimiseen. Hän on ehdokkaana myös vuoden 2019 piispanvaalissa, kun etsitään Vikströmille seuraajaa. ==Julkaisut== *"Då skall svärden smidas om till plogbillar" : en studie i Tor Krooks syn på krig och fred / Sixten Ekstrand, Åbo Akademi], 1990. 173 s., Sarja Kyrkohistoriska arkivet vid Åbo akademi. Meddelanden ; 23. ISSN 0355-6069; 23, ISBN 951-649-694-6 *Gammal tradition i ny gestalt : den nya katekesen i Borgå stifts församlingar, Kyrkans forskningscentral, 2002, 100 s. ; 21 cm, Sarja: Kirkon tutkimuskeskus. Sarja C ISSN 0781-8572 ; nro 60., ISBN 951-693-243-6 * I kyrkans hägn : studier i liturgik, kateketik och homiletik, Åbo Akademi], 2003., 196 s., Sarja Skrifter i praktisk teologi vid Åbo Akademi ISSN 1236-1658; nr 44, ISBN 952-12-1151-2 * I skuggan av kyrkspira och industritorn : Jakobstads församling 1907-2007, Jakobstads svenska församling, 2008, 288 s., ISBN 978-952-92-3393-9 *Mellan nyfolkkyrklighet och nypietism : fyra finländska väckelserörelsers nya situation i efterkrigstidens andliga turbulens,Åbo Akademi, 2001.132 s., Sarja Meddelanden / Kyrkohistoriska arkivet vid Åbo Akademi ISSN 0355-6069; 31, ISBN 952-12-0888-0 * "Om allmänt skriftermåhl" : en liturgihistorisk studie av det allmänna skriftermålet Åbo Akademi, 2005 , 101 s. Sarja Skrifter i praktisk teologi vid Åbo Akademi ISSN 1236-1658; 47, ISBN 952-12-1550-X *Tro och moral : Oxfordgrupprörelsen och MRA i Finland 1932-1955 Åbo Akademis förlag : Tibo-trading, distr., [1993], 340 s.Väitöskirja: ISBN 952-9616-25-2 == Lähteet == Luokka:Suomen evankelis- luterilaisen kirkon papit Luokka:Vuonna 1960 syntyneet Luokka:Elävät henkilöt
Aila

Aila on suomalainen ja virolainen naisen etunimi, alkujaan inarinsaamelainen muunnelma nimestä Aili. Virossa se on käsitetty myös Alice-nimen muunnelmaksi. Nimi Aila on 1900-luvun alusta vuoden 2019 loppuun mennessä annettu 16 173 naiselle ja muutamalle miehelle. Hieman yli puolet Aila-nimisistä on syntynyt 1940- ja 1950-luvuilla. Almanakassa nimi on ollut vuodesta 1929 lähtien, ja nimipäivä on 17. syyskuuta. == Tunnettuja Aila-nimisiä == * Aila Airo, kosmetologi ja yrittäjä * Aila Arajuuri (o.s. Pilvessalo), elokuva- ja televisionäyttelijä * Aila Flöjt, hiihtosuunnistaja * Aila Haikkonen, pikajuoksija * Aila Jokinen, sairaanhoidon opettaja, poliitikko ja ammattiyhdistysjohtaja * Aila Koivistoinen, maastojuoksija * Aila Lauha, kirkkohistorioitsija ja professori * Aila Lavaste, teatteriohjaaja ja dramaturgi * Aila Meriluoto, runoilija, kirjailija ja suomentaja * Aila Niinimaa-Keppo, toimittaja ja viestintäalan yrittäjä, Suomi–Georgia-seuran ent. puheenjohtaja * Aila Nissinen, lastenkirjailija ja kääntäjä * Aila Paloniemi, poliitikko (Keskusta) * Aila Paunonen (o.s. Virkberg), keskimatkojen juoksija * Aila Rissanen, sisätautien erikoislääkäri ja professori * Aila Salo, kuvanveistäjä * Aila Silventoinen, näyttelijä * Aila Svedberg, näyttelijä * Aila Vanhatalo, maataloustieteilijä ja professori == Kuvitteellisia Aila-nimisiä == * Aila, päähenkilö Jack Witikan elokuvassa Aila – Pohjolan tytär == Lähteet == Luokka:Etunimet
Velvoitteen tehoste

Velvoitteen tehoste on yksityisoikeudellinen oikeusseuraamus, johon turvaudutaan velvoitteen jäädessä täyttämättä. Siihen liittyy tehosteen eli pakkokeinon (sanktion) täytäntöönpanon mahdollisuus. Velvoitteen tehoste antaa oikeussuojaa velkasuhteen osapuolille ja ylläpitää sopimusten sitovuutta. Tehosteet ovat sopimusrikkomuksen seuraamuksia, mutta ne soveltuvat myös yksipuolisiin velkasuhteisiin. viranomaiset eivät yleensä sovella niitä vaan edellytetään sopijapuolen vaatimusta. Tärkeimmät velvoitteen tehosteet ovat hinnanalennus, käsirahavälipuhe, laiminlyönnin rekisteröiminen ja julkistaminen (luottotieto), luontoissuoritus, menettämisseuraamus, pidättämisoikeus, sopimuksen irtisanominen, sopimuksen purku, sopimussakko ja vahingonkorvaus.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 1005–1008. Oikeussuojan toteuttamiseksi korvausten suuruuden tulee vastata velkojan todellista vahinkoa. Vastasuoritusvaikutukset pyrkivät palauttamaan sopimustasapainon molempia osapuolia velvoittavissa sopimuksissa. Vastasuoritusvaikutuksia ovat hinnanalennus, menettämisseuraamus, pidättämisoikeus ja sopimuksen purku. Velallisen oikeussuojan takaamiseksi tehosteiden edellytykset on porrastettu. Tiukimmat edellytykset asetetaan niille seuraamuksille, joilla eniten puututaan velallisen oikeushyviin. Tällaisia seuraamuksia ovat muun muassa sopimuksen purku ja vahingonkorvaus. Velkoja voi vapaasti valita eri tehosteiden välillä, mutta velalliseen kohdistettu seuraamus ei saa olla tarpeettoman ankara, jos lievempikin tehoste takaa oikeussuojan. Velallisen keskeisiä oikeushyviä suojataan toteutettaessa tehosteita oma-apuisesti esimerkiksi palkkasaatavan osittaisella kuittauskiellolla ja viranomaisten pannessa täytäntöön tehosteita käytetään ulosmittausrajoituksia. Samankaltainen on velallisen omakohtaisen vapauden suoja luontoissuorituksessa. Sopimusvapauden väärinkäytöksiä vastaan antaa suojaa oikeustoimen pätemättömyyttä koskevat säännökset ja sopimuksen sovittelu. Sopijapuolet voivat myös sopia tehosteiden soveltamisesta, rajoittamisesta tai poissulkemisesta. Tällaisia oikeussuojan järjestamistapoja ovat vaikkapa sopimussakkovälipuhe ja vastuunrajoitusehdot. Lain säännökseen perustuvia tehosteita sovelletaan silloin, jos sopijapuolet eivät ole sopineet oikeussuojasta tai jos suojassa on puutteita tai kohtuuttomuuksia. Velvoitteiden tehosteiden pakkotäytäntöönpano on viranomaisten asiana. Monessa tapauksessa velkoja pystyy toteuttamaan oikeussuojansa oma-apuisesti. Näin tapahtuu esimerkiksi realisoitaessa käteispantti, sovellettaessa kuittausta tai sopimuksen purussa ja hinnanalennuksessa, jos velkoja ei ole ehtinyt tehdä omaa suoritustaan. ==Kirjallisuutta== * Erkki Aurejärvi & Mika Hemmo: Velvoiteoikeuden oppikirja, Condictio 1998, ISBN 951-95570-1-6, sivut 69–174. ==Lähteet== Luokka:Velvoiteoikeus
Hinnanalennus

Hinnanalennus tarkoittaa kaupan kohteessa olevan virheen vuoksi ostajalle myönnettyä vähennystä hyödykkeestä korvaukseksi alun perin sovittuun rahamäärään tai muuhun vastikkeeseen. Tavallisesti hinnanalennuksen suuruus lasketaan niin, että alennetun ja alun perin sovitun hinnan välinen suhde vastaa virheellisen ja sopimuksen mukaisen hyödykkeen arvon suhdetta. Alennuksen määrä ei riipu virheen syystä, vaan sillä korvataan kaupan kohteen hintaan vaikuttavat virheet. Hinnanalennuksen lähikäsite on vahingonkorvaus, jolla kuitenkin on erilainen peruste ja laskemistapa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 174–175. Oikeuskäytännössä hinnanalennusta käytetään seuraamuksena asuntojen, irtaimen, kiinteistöjen ja palveluiden kaupassa. Se vakiintui suomalaiseen oikeuskäytäntöön pohjoismaisten kauppalakien ja oikeuskirjallisuuden välityksellä, mutta säädöspohjaiseksi se tuli vasta kuluttajansuojalain (38/1978) ja kauppalain (355/1987) myötä. ==Lähteet== Luokka:Velvoiteoikeus
Axel Fogelholm

Axel Ferdinand Fogelholm (14. kesäkuuta 1859 Houtskari – 29. lokakuuta 1894 Tammisaari) oli suomenruotsalainen kirjailija joka käytti nimimerkkejä -el-el- ja mag. Fogelholm. == Teoksia == * Fingeröfningar på lyra, af -el-el-. Åbo 1881 * Sura och glada miner, skizzer af -el-el-. Emil Öhman, Åbo 1890 * Ekenäs, dess historiska minnen och kringliggande sevärdheter, af -el-el- och C. R. Vestra Nyland, Ekenäs 1897 == Lähteet == * Luokka:Suomenruotsalaiset kirjailijat Luokka:Vuonna 1859 syntyneet Luokka:Vuonna 1894 kuolleet